<classify> Katika fainali iliyofanyika Dar es Salaam juzi, Kayumba aliibuka mshindi baada ya kumshinda mshiriki mwenzake, Nassib Fonabo, hiyo ikiwa ni baada ya mshiriki Frida Amani kutolewa katika hatua ya tatu bora.Mshindi huyo aliibuka mshindi baada ya kukabiliwa na ushindani mkali kutoka kwa Fonabo; na katika karata yake ya mwisho, aliimba wimbo wa Mama uliiombwa na Isha Mashauzi.Katika shindano hilo ambalo lilihudhuriwa na maelfu ya watu lilifanyika kwenye Ukumbi wa King Solomon, Kinondoni na kupambwa na wasanii mbalimbali akiwemo msanii Run Town wa Nigeria.Katika shindano hilo ambapo walioingia fainali walikuwa ni washiriki sita ambao ni washiriki wa mwaka huu ni Amani, Kayumba, Angel Kato, Fonabo, Jacqueline Kakenzi pamoja na Kelvin Gerson.Wote waliimba nyimbo nne nne kila mmoja kabla ya kuchujwa ambapo Kakenzi na Gerson walitolewa. Kisha walibaki wanne ambao ni Fonabo, Kato, Amani, Kayumba na kisha kutolewa tena Kato.Walibaki watatu na kisha alitolewa Amani ambaye ni mshiriki kutoka mkoani Arusha ambaye alikuwa anapenda zaidi kuimba nyimbo za kughani. Usiku huo ulipambwa na shoo za Yamoto Band, Christian Bella, Peter Msechu, Ben Pol, Kala Jeremiah na Run Town.  <topic>: michezo 